Comprendo perbién que los partíos asturianos se llegalicen namái que nel tarrentoriu autonómicu porque la otra opción ye llegalizase como  partíos d'ámbitu español. Pero ye una custión ideolóxica un tanto fata que yo nunca respaldara. El tener ámbitu esclusivamente autonómicu -y falo d'"autonómicu" intencionadamente- torga la posibilidá de, por exemplu, presentase a les ellecciones europées porque la circunscripción ye única pa tol tarrentoriu español. Pero ye que, a mayores, torga la posibilidá de presentase nel ámbitu "nacional", porque nun permite facer candidatures, pongo por casu y si se diera la ocasión, en Palacios del Sil o Sayambre porque  formen parte del tarrentoriu alministrativu castellanollionés. Un escuplu integrista facía que les organizaciones asturianes nun tovieren, pa lo ellectoral, calter "nacional" sinon "autonómicu", esto ye, "rexonal".